Tamatku saka pamulangan mau ing tanggal ping 3 wulan 4 tahun 1924, ing nalika iku uga ana eksamenan werna loro, yaiku : Normalschool (NS) lan Kursus Guru Desa (CGD). Nanging wis wiwit pada ora oleh bayaran. Normalschool malah wiwit mbayar loro setengah rupiyah landa ( f 2,50 ) lan cekelane uga 2,5 rupiyah landa. Ewa semono, NS meksa akeh banget kang ngleboni. CGD mung kursus wae nanging ora mbayar uga ora dibayari. Dadi aku ora ngleboni eksamenan mau salah siji, trima nganggur lan arep nggolek pegaweyan liya wae.